經數:一五八五

經名:成唯識論卷第一

頁數:一

上       欄

成唯識論卷第一

護法等菩薩造

1三藏法師玄□奉    詔譯

2稽首唯識性. 滿分淸淨者. 我今釋彼說. 利

樂諸有情. 今造此論爲於二空有迷謬者

生正解故. 生解爲斷二重障故. 由我法

執二障具生. 若證二空彼障隨斷. 斷障爲

得二勝果故. 由斷續生煩惱障故證眞

解脫. 由斷□解所知障故得大菩提. 又爲

開示謬執我法迷唯識者. 令達二空. 於

唯識理如實知故. 復有迷謬唯識理者. 或

執外境如識非無. 或執內識如境非有. 或

執諸識用別體同. 或執離心無別心所. 爲

遮此等種種異執令於唯識深妙理中得

如實解故作3斯論. 若唯有識. 云何世間及

諸聖敎. 說有我法. 頌曰

1由假說我法    有種種相轉

彼依識所變    此能變唯三

2謂異熟思量    及了別境識

論曰. 世間聖敎說有我法. 但由假立非實

有性. 我謂主宰. 法謂執持. 彼二俱有種種相

轉. 我種種相. 謂有情命者等. 預流一來等. 法

種種相. 謂實德業等. 蘊處界等. 轉謂隨緣施

設有異. 如是諸相若由假說依何得成. 彼

相皆依識所轉變而假施設. 識謂了別此中

識言亦攝心所. 定相應故. 變謂識體轉似二

中        欄

分. 相見俱依自證起故. 依斯二分施設我

法. 彼二離此無所依故. 或復內識轉似外

境. 我法分別熏習力故. 諸識生時變似我法.

此我法相雖在內識而由分別似外境現.

諸有情類無始時來. 緣此執爲實我實法. 如

患夢者患夢力故 心似種種外境相現. 緣此

執爲實有外境. 愚夫所計實我實法都無所

有. 但隨妄情而施設故說之爲假. 內識所

變似我似法. 雖有而非實我法性. 然似彼

現故說爲假. 外境隨情而施設故非有如

識. 內識必依因緣生故非無如境. 由此便

遮增減二執. 境依內識而假立故唯世俗

有. 識是假境所依事故亦勝義有

云何應知. 實無外境唯有內識似外境

生. 實我實法不可得故. 如何實我不可得

耶. 諸所執我略有三種. 一者執我體常周遍.

量同虛空. 隨處造業受苦樂故. 二者執我

其體雖常而量不定. 隨身大小有卷舒故.

三者執我體常. 至細如一極微. [&FFFF]#轉身中

作事業故. 初且非理. 所以者何. 執我常遍

量同虛空. 應不隨身受苦樂等. 又常遍故

應無動轉. 如何隨身能造諸業

又所執我一切有情爲同爲異. 若言同者. 一

作業時一切應作. 一受果時一切應受. 一

得解脫時一切應解脫. 便成大過. 若言異

者. 諸有情我更相遍故體應相雜. 又一作業

一受果時. 與一切我處無別故應名一切

所作所受. 若謂作受各有所屬無斯過者.

理亦不然業果及身與諸我合. 屬此非彼

下        欄

不應理故. 一解脫時. 一切應解脫. 所修證

法一切我合故. 中亦非理. 所以者何. 我體常

住不應隨身而有舒卷. 旣有舒卷如[&FFFF]#□

風. 應非常住

又我隨身應可分析. 如何可執我體一耶.

故彼所說如童□戱. 後亦非理. 所以者何.

我量至小如一極微. 如何能令大身遍動. 若

謂雖小而速巡身如旋火輪似遍動者. 則

所執我非一非常. 諸有往來非常一故. 又

所執我復有三種. 一者卽蘊. 二者離蘊. 三者

與蘊非卽非離. 初卽蘊我理且不然. 我應

如蘊非常一故. 又內諸色定非實我. 如外

諸色有質□故. 心心所法亦非實我. 不□

相續待衆緣故. 餘行餘色亦非實我. 如虛

空等非覺性故. 中離蘊我理亦不然. 應如

虛空無作受故. 後俱非我理亦不然. 許依

蘊立非卽離蘊應如甁等非實我故. 又

旣不可說有爲無爲. 亦應不可說是我非

我. 故彼所執實我不成

又諸所執實有我體. 爲有思慮爲無思慮

若有思慮應是無常. 非一切時有思慮故.

若無思慮. 應如虛空不能作業亦不受

果. 故所執我理俱不成

又諸所執實有我體. 爲有作用爲無作用.

若有作用如手足等應是無常. 若無作用

如4[&FFFF]#角等. 應非實我. 故所執我二俱不

成

又諸所執實有我體. 爲是我見所緣境不. 若

非我見所緣境者. 汝等云何知實有我. 若

經數:一五八五

經名:成唯識論卷第一

頁數:二

上       欄

是我見所緣境者. 應有我見非[&FFFF]#倒攝. 如

實知故. 若爾如何執有我者. 所信至敎皆

毁我見稱[&FFFF]#無我. 言無我見能證涅槃. 執

著我見比淪生死. 豈有1邪見能證涅槃. 正

見□令比淪生死

又諸我見不緣實我. 有所緣故. 如緣餘心

我見所緣定非實我. 是所緣故. 如所餘法. 是

故我見不緣實我. 但緣內識變現諸蘊. 隨

自妄性種種計度. 然諸我執略有二種. 一者

俱生. 二者分別. 俱生我執. 無始時來虛妄熏

習內因力故□與身俱. 不待*邪敎及*邪分

別任運而轉. 故名俱生. 此復二種. 一常相

續在第七識. 緣第八識起自心相執爲實

我. 二有間斷在第六識. 緣識所變五取蘊

相. 或總或別起自心相執爲實我. 此二我

執細故難斷. 後修道中數數修習勝生空

觀方能除滅. 分別我執亦由現在外緣力故

非與身俱. 要待*邪敎及*邪分別然後方

起故名分別. 唯在第六意識中有. 此亦二

種. 一緣*邪敎所說蘊相起自心相分別計

度執爲實我. 二緣*邪敎所說我相. 起自心

相分別計度執爲實我. 此二我執[&FFFF]#故易

斷. 初見道時觀一切法生空眞如卽能除

滅. 如是所說一切我執自心外蘊或有或無.

自心內蘊一切皆有. 是故我執皆緣無常五

取蘊相. 妄執爲我. 然諸蘊相從緣生故是如

幻有. 妄所執我橫計度故決定非有故契經

說. 苾芻當知. 世間沙門婆羅門等所有我見

一切皆緣五取蘊起. 實我若無云何得有

中      欄

憶識誦習恩怨等事. 所執實我旣常無變. 後

應如前是事非有. 前應如後是事非無

以後與前體無別故. 若謂我用前後變易

非我體者. 理亦不然. 用不離體應常有

故. 體不離用應非常故. 然諸有情各有本

識. 一類相續任持種子. 與一切法更互爲

因熏習力故. 得有如是憶識等事. 故所設

難於汝有失非於我宗. 若無實我誰能造

業誰受果耶. 所執實我旣無變易. 猶如虛

空. 如何可能造業受果. 若有變易應是無

常. 然諸有情心心所法因緣力故. 相續無斷.

造業受果. 於理無違

我若實無. 誰於生死輪□諸趣. 誰復厭苦

心趣涅槃. 所執實我旣無生滅. 如何可說

生死輪□. 常如虛空. 非苦2所惱何爲厭

捨心趣涅槃. 故彼所言常爲自害. 然有情

類身心相續煩惱業力輪□諸趣. 厭患苦故

心趣涅槃. 由此故知. 定無實我但有諸識.

無始時來前滅後生. 因果相續. 由妄熏習

似我相現. 愚者於中妄執爲我

如何識外實有諸法不可得耶. 外道餘乘所

執3外法理非有故. 外道所執云何非有. 且

數論者執. 我是思. 受用薩□刺□答摩所成

大等二十三法然大等法三事合成. 是實非

假. 現量所得. 彼執非理所以者何. 大等諸

法多事成故. 如軍林等. 應假非實. 如何可

說現量得4耶

又大等法若是實有. 應如本事非三合成.

薩□等三卽大等故. 應如大等. 亦三合成.

下       欄

轉變非常爲例亦爾. 又三本事各多功能. 體

亦應多. 能體一故. 三體旣遍. 一處變時餘亦

應爾. 體無別故. 許此三事. 體相各別. 如何

和合共成一相. 不應合時變爲一相. 與未

合時體無別故. 若5謂三事體異相同. 便違

己宗體相是一. 體應如相冥然是一. 相應

如體顯然有三. 故不應言三合成一. 又三

是別. 大等是總. 總別一故應非一三. 此三變

時若不和合成一相者. 應如未變. 如何現

見是一色等. 若三和合成一相者. 應失本

別相體亦應隨失. 不可說三各有二相. 一

總二別. 總卽別故. 總亦應三. 如何見一. 若謂

三體各有三相. 和雜難知. 故見一者. 旣有

三相. 寧見爲一. 復如何知三事有異. 若彼

一一皆具三相. 應一一事能成色等. 何所

6Ｃ少待三和合. 體亦應各三. 以體卽相

故. 又大等法皆三合成. 展轉相望應無差別.

是則因果唯量諸大諸根差別皆不得成.

若爾一根應得一切境. 或應一境一切根所

得. 世間現見情與非情淨穢等物現比量等.

皆應無異. 便爲大失. 故彼所執實法不成.

但是妄情計度爲有. 勝論所執實等句義多

實有性. 現量所得. 彼執非理. 所以者何. 諸

句義中. 且常住者. 若能生果. 應是無常. 有

作用故如所生果. 若不生果應非離識實

有自性. 如*[&FFFF]#角等. 諸無常者. 若有質□. 便

有方分. 應可分析. 如軍林等. 非實有性. 若

無質□如心心所. 應非離此有實自性

又彼所執地水火風. 應非有□實句義攝.

經數:一五八五

經名:成唯識論卷第一

頁數:三

上       欄

身根所觸故. 如堅濕煖動. 卽彼所執堅濕煖

等. 應非無□德句義攝. 身根所觸故. 如地

水火風. 地水火三對靑色等. 俱眼所見. 2准

此應責. 故知無實地水火風. 與堅濕等各

別有性. 亦非眼見實地水2火

又彼所執實句義中. 有□常者. 皆有□故.

如[&FFFF]#地等. 應是無常. 諸句義中色根所取

無質□法. 應皆有□. 許色根取故. 如地水

火風

又彼所執非實德等. 應非離識有別自性.

非實攝故. 如石女兒. 非有實等應非離識

有別自性. 非有攝故. 如空花等. 彼所執有.

應離實等無別自性. 許非無故. 如實德

等. 若離實等應非有性. 許異實等故. 如

畢竟無等. 如有非無無別有性. 如何實等

有別有性. 若離有法有別有性. 應離無

法有別無性. 彼旣不然此云何爾. 故彼有

性唯妄計度. 又彼所執實德業性. 異實德業.

理定不然. 勿. 此亦非實德業性. 異實等故.

如德業等

又應實等非實等攝. 異實等性故. 如德業

實等. 地等諸性對地等體更相徵3詰. 准此

應知. 如實性等無別實等性. 實等亦應無

別實性等. 若離實等有實等性. 應離非實

等有非實等性. 彼旣不爾此云何然. 故同

異性唯假施設. 又彼所執和合句義定非實

有. 非有實等諸法攝故. 如畢竟無. 彼許實

等現量所得以理推徵尙非實有肉彼自許

和合句義非現量得. 而可實有. 設執和合

中         欄

是現量境. 由前理故亦非實有. 然彼實等.

非緣離識實有自體現量所得. 許所知故.

如龜毛等. 又緣實智非緣離識實句自體

現量智攝. 假合生故. 如德智等. 廣說乃至緣

和合智. 非緣離識和合自體現量智攝. 假

合生故. 如實智等. 故勝論者實等句義. 亦是

隨情妄所施設. 有執有一大自在天. 體實遍

常能生諸法. 彼執非理. 所以者何. 若法能

生必非常故. 諸非常者必不遍故. 諸不遍

者非眞實故. 體旣常遍. 具諸功能應一切

處時頓生一切法. 待欲或緣方能生者. 違一

因論. 或欲及緣亦應頓起. 因常有故. 餘執

有一大梵時方本際自然虛空我等. 常住

實有. 具諸功能生一切法. 皆同此破. 有餘

4遍執. 明論聲常. 能爲定量表詮諸法. 有執

一切聲皆是常. 待緣顯發. 方有詮表. 彼俱非

理. 所以者何. 且明論聲許能詮故. 應非常

住如所餘聲. 餘聲亦應非常聲體. 如甁

衣等待衆緣故. 有外道執. 地水火風極微.

實常. 能生[&FFFF]#色. 所生[&FFFF]#色不越因量. 雖是

無常而體實有. 彼亦非理. 所以者何. 所執

極微若有方分. 如蟻行等. 體應非實. 若無

方分. 如心心所. 應不共聚生[&FFFF]#果色. 旣能

生果. 如彼所生. 如何可說極微常住

又所生果. 不越因緣. 應如極微不名[&FFFF]#

色. 則此果色. 應非眼等色根所取. 便違自

執. 若5謂果色量德合故. 非[&FFFF]#似[&FFFF]#色根6能

取. 所執果色旣同因量. 應如極微無[&FFFF]#德

合. 或應極微亦[&FFFF]#德合. 如[&FFFF]#果色. 處無別

下         欄

故. 若謂果色遍在自因. 因非一故可名[&FFFF]#

者. 則此果色體應非一. 如所在因. 處各別

故. 旣爾此果還不成[&FFFF]#. 由此亦非色根所

取. 若果多分合故成[&FFFF]#. 多因極微合應非

細. 足成根境何用果爲. 旣多分成. 應非

實有. 則汝所執前後相違

又果與因俱有質□. 應不同處. 如二極微.

若謂果因體相受入. 如沙受水藥入鎔銅.

誰許沙銅體受水藥. 或應離變非一非常.

又[&FFFF]#色果體若是一. 得一分時應得一切.

彼此一故. 彼應如此

不許違理. 許便違事. 故彼所執進退不成.

但是隨情虛妄計度. 然諸外道品類雖多. 所

執有法不過四種. 一執有法與有等性其

體定一. 如數論等. 彼執非理. 所以者何. 勿

一切法卽有性故. 皆如有性. 體無差別便

違三德我等體異. 亦違世間法差別. 又若

色等卽色等性. 色等應無靑黃等異. 二執

有法與有等性. 其體定異. 如勝論等. 彼執

非理. 所以者何. 勿一切法非有性故. 如已

滅無. 體不可得 便違實等自體非無. 亦違

世間現見有物. 又若色等非色等性. 應如

聲等. 非眼等境. 三執有法與有等性. 亦一

亦異. 如無漸等. 彼執非理. 所以者何. 一異

同前一異過故. 二相相違. 體應別故. 一異

體同俱不成故. 勿一切法皆同一體. 或應一

異是假非實. 而執爲實理定不成. 四執有

法與有等性. 非一非異. 如7邪命等. 彼執

非理. 所以者何. 非一異執同異一故. 非

經數:一五八五

經名:成唯識論卷第一

頁數:四

上       欄

一異言爲遮爲表

若唯是表應不雙非. 若但是遮應無所執.

亦遮亦表應互相違. 非表非遮. 應成戱論.

又非一異. 違世共知有一異物. 亦違自宗

色等有法決定實有. 是故彼言唯矯避過. 諸

有智者勿謬許之

餘乘所執離識實有色等諸法. 如何非有彼

所執色不相應行. 及諸無爲. 理非有故. 且所

執色總有二種. 一者有對極微所成. 二者無

對非極微成. 彼有對色定非實有. 能成極微

非實有故. 謂諸極微若有質□. 應如甁等.

是假非實. 若無質□. 應如非色. 如何可集

成甁衣等. 又諸極微. 若有方分. 必可分析.

便非實有. 若無方分. 則如非色. 云何和合

承光發影. 日輪□擧照柱等時. 東西兩邊

光影各現. 承光發影. 處旣不同. 所執極微

定有方分. 又若見觸壁等物時. 唯得此邊

不得彼分. 旣和合物卽諸極微. 故此極微

必有方分

又諸極微隨所住處必有上下四方差別. 不

爾便無共和集義. 或相涉入. 應不成[&FFFF]#. 由

此極微定有方分. 執有對色卽諸極微. 若

無方分. 應無障隔. 若爾便非障□有對. 是

故汝等所執極微. 必有方分. 有方分故. 便

可分析. 定非實有. 故有對色實有不成. 五

識豈無所依緣色

雖非無色而是識變. 謂識生時. 內因緣力

變似眼等色等相現. 卽以此相爲所依緣.

然眼等根非現量得. 以能發識比知是有.

中        欄

此但功能非外所造. 外有對色理旣不成. 故

應但是內識變現. 發眼等識名眼等根. 此

爲所依生眼等識. 此眼等識外所緣緣. 理

非有故. 決定應許自識所變爲所緣緣. 謂

能引生似自識者. 汝執彼是此所緣緣. 非

但能生. 勿因緣等亦名此識所緣緣. 眼等

五識了色等時. 但緣和合似彼相故. 非

和合相異諸極微有實自體. 分析彼時. 似

彼相識定不生故

彼和合相旣非實有. 故不可說是五識緣.

勿第二月等能生五識故. 非諸極微共和合

位可與五識各作所緣. 此識上無極微相

故. 非諸極微有和合相不和合時無此

相故. 非和合位與不合時. 此諸極微體相

有異. 故和合位如不合時色等極微. 非五

識境. 有執色等一一極微. 不和集時非五識

境. 共和集位展轉相資有[&FFFF]#相生. 爲此識

境. 彼相實有. 爲此所緣

彼執不然共和集位與未集時體相一故. 甁

□等物微等者緣彼相識應無別故. 共

和集位一一極微. 各各應捨微圓相故. 非

[&FFFF]#相識緣細相境. 勿餘境識緣餘境故. 一

識應緣一切境故. 許有極微尙致此失.

肉無識外眞實極微. 由此定知. 自識所變

似色等相爲所緣緣

見託彼生帶彼相故. 然識變時隨量大小.

頓現一相非別變作衆多極微合成一物.

爲執[&FFFF]#色有實體者. 佛說極微1令其除

析. 非謂諸色實有極微. 諸瑜伽師以假想

下         欄

慧於[&FFFF]#色相. 漸次除析至不可析假說極

微. 雖此極微猶有方分而不可析. 若更析

之便似空現. 不名爲色. 故說極微是色邊

際. 由此應知. 諸有對色皆識變現非極微

成. 餘無對色. 是此類故. 亦非實有. 或無對

故. 如心心所. 定非實色. 諸有對色現有色

相. 以理推究離識尙無. 肉無對色現無色

相而可說爲眞實色法. 表無表色豈非實

有. 此非實有. 所以者何. 且身表色若是實

有. 以何爲性. 若言是形便非實有. 可分

析故. 長等極微不可得故. 若言是動. 亦非

實有. □生卽滅無動義故. 有爲法滅不待

因故. 滅若待因應非滅故. 若言有色非顯

非形. 心所引生能動手等名身表業理亦

不然. 此若是動義如前破. 若是動因應卽

風界風無表示不應名表

又觸不應通善惡性. 三顯香味類觸應

知. 故身表業定非實有. 然心爲因. 令識所

變手等色相生滅相續轉趣餘方. 似有動

作表示心故. 假名身表. 語表亦非實有聲

性. 一刹那聲無詮表故. 多念相續便非實

故外有對色前已破故. 然因心故. 識變似聲

生滅相續似有表示. 假名語表. 於理無違.

表旣實無. 無表寧實. 然依思願善惡分限. 假

立無表理亦無違. 謂此或依發. 勝身語善

惡思種增長位立. 或依定中止身語惡現

行思立. 故是假有. 世尊經中說有三業. 撥

身語業豈不違經. 不撥爲無但言非色.

能動身思說名身業. 能發語思說名語業

經數:一五八五

經名:成唯識論卷第二

頁數:五

上        欄

審決二思意相應故. 作動意故說名意業.

起身語思有所造作. 說名爲業. 是審決思

所遊履故通生苦樂異熟果故. 亦名爲道.

故前七業道亦思爲自性. 或身語表1由思

發故假說爲業. 思所履故說名業道. 由此

應知. 實無外色唯有內識變似色生不相

應行亦非實有. 所以者何. 得非得等. 非如

色心及諸心所. 體相可得. 非異色心及諸

心所作用可得. 由此故知. 定非實有. 但

依色等分位假立. 此定非異色心心所有

實體用. 如色心等. 許蘊攝故. 或心心所及

色無爲所不攝故. 如畢竟無定非實有. 或

餘實法所不攝故. 如餘假法. 非實有體. 且

彼如何. 知得非得異色心等有實體用. 契

經說故. 如說如是補特伽羅成就善惡. 聖

者成就十無學法. 又說異生不成就聖法.

諸阿羅漢不成就煩惱. 成不成言顯得非

得. 經不說此異色心等有實體用. 爲證不

成. 亦說輪王成就七寶. 豈卽成就他身非

情. 若謂於寶有自在力. 假說成就. 於善惡

法何不許然. 而執實得. 若謂七寶在現在

故. 可假說成. 寧知所成善惡等法. 離現在

有. 離現實法理非有故. 現在必有善種等

故. 又得於法有何勝用. 若言能起應起無

爲. 一切非情應永不起. 未得已失應永不

生. 若俱生得爲因起者. 所執二生便爲無

用. 又具善惡無記得者. 善惡無記應頓現

前. 若待餘因得便無用. 若得於法是不失

因. 有情由此成就彼故. 諸可成法不離有

中        欄

情若離有情實不可得. 故得於法俱爲無

用得實無故. 非得亦無. 然依有情可成諸法

分位假立三種成就. 一種子成就. 二自在成

就. 三現行成就. □此假立不成就名. 此類

雖多. 而於三界見所斷種未永害位. 假立

非得名異生性. 於諸聖法未成就故. 復

如何知異色心等有實同分. 契經說故. 如

契經說此天同分此人同分. 乃至廣說. 此經

不說異色心等有實同分. 爲證不成. 若

同智言因斯起故. 知實有者. 則草木等應

有同分. 又於同分起同智言. 同分復應有

別同分. 彼旣不爾. 此云何然. 若謂爲因起

同事欲知實有者. 理亦不然. 宿習爲因起

同事欲. 何要別執有實同分. 然依有情身

心相似分位差別假立同分. 復如何知. 異

色心等有實命根. 契經說故. 如契經說. 壽

煖識三. 應知命根說名爲壽. 此經不說異

色心等有實壽體. 爲證不成

又先已成色不2離識. 應3此離識無別命

根. 又若命根異識實有. 應如受等. 非實命

根. 若爾如何經說三法. 義別說三. 如四正

斷. 住無心位壽煖應無. 豈不經說. 識不離

身. 旣爾如何名無心位. 彼滅轉識. 非阿賴

4耶. 有此識因後當廣說. 此識足爲界趣

生體. 是遍. □續. 異熟果故. 無勞別執有實

命根. 然依親生此識種子. 由業所引功能

差別住時決定假立命根. 復如何知. 二無心

定無想異熟. 異色心等有實自性. 若無實

性應不能遮心心所法令不現起. 若無

下        欄

心位有別實法異色心等能遮於心名無

心定. 應無色時有別實法異色心等. 能□

於色名無色定. 彼旣不爾. 此云何然. 又遮

□心何須實法. 如堤塘等假亦能遮謂修

定時於定加行厭患[&FFFF]#動心心所故. 發勝

期願遮心心所. 令心心所漸細漸微. 微微

心時熏異熟識成極增上厭心等種. 由此

損伏心等種故. [&FFFF]#動心等暫不現行. 依此

分立假立二定. 此種善故定亦名善. 無想

定前心無想果. 故所熏成種. 招彼異熟識.

依5定[&FFFF]#動想等不行. 於此分位假立無

想. 依異熟立得異熟名. 故此三法亦非實

有

成唯識論卷第一

成唯識論卷第二

護法等菩薩造

*三藏法師玄□奉    詔譯

復如何知. 諸有爲相. 異色心等有實自性.

契經說故. 如契經說. 有三有爲之有爲相.

乃至廣說. 此經不說異色心等有實自性.

爲證不成. 非第六聲便表異體. 色心之體

卽色心故. 非能相體定異所相. 勿堅相等

異地等故. 若有爲相異所相體. 無爲相體

應異所相. 又生等相若體俱有. 應一切時齊

興作用. 若相違故用不頓興. 體亦相違如

何俱有. 又住異滅用不應俱. 能相所相體俱

經數:一五八五

經名:成唯議論卷第二

頁數:六

上     欄

本有. 用亦應然. 無別性故. 若謂彼用更待

因緣. 所待因緣應非本有. 又執生等便爲

無用. 所相□有而生等合. 應無爲法亦有生

等. 彼此異因不可得故. 又去來世非現非

常. 應似空花非實有性. 生名爲有. 寧在

未來. 滅名爲無應非現在. 滅若非無生應

非有. 又滅違住寧執同時. 住不違生何

容異世. 故彼所執進退非理. 然有爲法因

緣力故. 本無今有. 暫有還無. 表異無爲便

立四相. 本無今有有位名生. 生位暫停卽說

爲住. 住別前後復立異名. 暫有還無無時

名滅. 前三有故同在現在. 後一是無故在

過去. 如何無法與有爲相. 表此後無爲相

何失. 生表有法先非有. 滅表有法後是無.

異表此法非凝然. 住表此法暫有用. 故此

四相於有爲法雖俱名表而表有異. 此依

刹那假立四相. 一期分位亦得假立. 初有

名生. 後無名滅. 生已相似相續名住. 卽此

相續轉變名異. 是故四相皆是假立. 復如何

知. 異色心等有實詮表名句文身. 契經說

故. 如契經說. 佛得希有名句文身. 此經不

說異色心等有實名等. 爲證不成. 若名

句文異聲實有. 應如色等非實能詮. 謂聲

能生名句文者. 此聲必有音韻屈曲. 此足

能詮何用名等. 若謂聲上音韻屈曲卽名句

文. 異聲實有. 所見色上形量屈曲. 應異色

處別有實體. 若謂聲上音韻屈曲如2絃管

聲非能詮者. 此應如彼聲. 不別生名等.

又誰說彼定不能詮. 聲若能詮. 風鈴聲等應

中        欄

有詮用. 此應如彼不別生實名句文身. 若

唯語聲能生名等. 如何不許唯語能詮. 何

理定知能詮卽語. 寧知異語別有能詮. 語不

異能詮人天共了執能詮異語. 天愛非餘.

然依語聲分位差別而假建立名句文身. 名

詮自性句詮差別. 文卽是字爲二所依. 此

三離聲雖無別體. 而假實異亦不卽聲. 由

此法詞二無□解境有差別. 聲與名等蘊處.

界攝亦各有異. 具依此土說名句文依聲

假立. 非謂一切. 諸餘佛土亦依光明妙香

味等假立三故. 有執隨眠異心心所. 是不

相應行蘊所攝. 彼亦非理. 名貪等故. 如現

貪等. 非不相應. 執別有餘不相應行. 准前

理趣皆應遮止

諸無爲法離色心等. 決定實有理不可得. 且

定有法略有三種. 一現所知法. 如色心等.

二現受用法. 如甁衣等. 如是二法世共知

有. 不待因成. 三有作用法. 如眼耳等. 由

彼彼用證知是有. 無爲非世共知定有. 又

無作用如眼耳等. 設許有用應是無常. 故

不可執無爲定有. 然諸無爲所知性故. 或

色心等所顯性故. 如色心等. 不應執爲離

色心等實無爲性. 又虛空等爲一爲多. 若體

是一遍一切處. 虛空容受色等法故. 隨能

合法體應成多. 一所合處餘不合故. 不爾

諸法應互相遍. 若謂虛空不與法合. 應非

容受. 如餘無爲. 隨色等中有虛空不. 有應

相雜. 無應不遍. 一部一品結法斷時應得

餘部餘品擇淺. 一法緣2闕得不生時. 應於

下       欄

一切得非擇滅. 執彼體一理應爾故. 若體

是多便有品類. 應如色等. 非實無爲. 虛空

又應非遍容受. 餘部所執離心心所實有

無爲. 准前應破. 又諸無爲. 許無因果故.

應如3[&FFFF]#角. 非異心等有. 然契經說有虛

空等諸無爲法. 略有二種. 一依識變假施

設有. 謂曾聞說虛空等名. 隨分別有虛空

等相. 數習力故心等生時. 似虛空等無爲相

現. 此所現相前後相似無有變易假說爲

常. 二依法性假施設有. 謂空無我所顯眞

如. 有無俱非. 心言路絶. 與一切法非一異

等. 是法眞理故名法性. 離諸障□故名虛

空. 由簡擇力滅諸雜染. 究竟證會故名擇

滅. 不由擇力本性淸淨. 或緣*闕所顯故

名非擇滅. 苦樂受滅故名不動. 想受不行

名想受滅. 此五皆依眞如假立. 眞如亦是

假施設名. 遮撥爲無故說爲有. 遮執爲有

故說爲空. 勿謂虛幻故說爲實. 理非妄

倒故名眞如. 不同餘宗離色心等有實常

法名曰眞如. 故諸無爲非定實有

外道餘乘所執諸法. 異心心所非實有性.

是所取故. 如心心所. 能取彼覺亦不緣彼.

是能取故. 如緣此覺. 諸心心所依他起故.

亦如幻事. 非眞實有. 爲遣妄執心心所外

實有境故. 說唯有識. 若執唯識眞實有者.

如執外境亦是法執. 然諸法執略有二種.

一者俱生. 二者分別. 俱生法執無始時來. 虛

妄熏習內因力故. □與身俱. 不待邪敎及

邪分別. 任運而轉. 故名俱生. 此復二種. 一常

經數:一五八五

經名:成唯議論卷第二

頁數:七

上            欄

相續. 在第七識緣第八識起自心相執爲

實法. 二有間斷. 在第六識緣識所變蘊處

界相. 或總或別起自心相執爲實法. 此二

法執細故難斷. 後十地中數數修習勝法空

觀方能除滅. 分別法執亦由現在外緣力

故非與身俱. 要待邪敎及邪分別. 然後方

起. 故名分別. 唯在第六意識中有 此亦二

種. 一緣邪敎所說蘊處界相. 起自心相分

別計度執爲實法. 二緣邪敎所說自性等

相. 起自心相. 分別計度執爲實法. 此二法

執[&FFFF]#故易斷. 入初地時觀一切法法空眞

如. 卽能除滅. 如是所說一切法執自心外法

或有或無. 自心內法一切皆有. 是故法執皆

緣自心所現似法. 執爲實有. 然似法相從

緣生故. 是如幻有. 所執實法妄計度故. 決

定非有. 故世尊說. 慈氏當知. 諸識所緣唯

識所現. 依他起性如幻事等. 如是外道餘

乘所執. 離識我法皆非實有. 故心心所. 決

定不用外色等法. 爲所緣緣. 緣用必依實

有體故. 現在彼聚心心所法. 非此聚識親所

緣緣. 如非所緣. 他聚攝故. 同聚心所亦非

親所緣. 自體異故. 如餘非所取. 由此應知.

實無外境唯有內識似外境生. 是故契經

伽他中說

1如愚所分別外境實皆無. 習氣擾濁心.

故似彼而轉. 有作是難. 若無離識實我法

者. 假亦應無. 謂假必依眞事似事共法而

立. 如有眞火有似火人有猛赤法乃可

假說此人爲火. 假說牛等應知亦然. 我法

中        欄

若無依何假說. 無假說故. 似亦不成. 如何

說心似外境轉. 彼難非理. 離識我法前已

破故. 依類依實假說火等. 俱不成故. 依類

假說理且不成. 猛赤等德非類有故. 若無

共德而假說彼應亦於水等假說火等名.

若謂猛等雖非類德而不相離故可假說.

此亦不然. 人類猛等現見亦有互相離故.

類旣無德又互相應. 然有於人假說火等.

故知假說不依類成. 依實假說理亦不成.

猛赤等德非共有故. 謂猛赤等在火在人.

其體各別. 所依異故. 無共假說有過同前.

若謂人火德相似故可假說者. 理亦不然.

說火在人非在德故. 由此假說不依實

成. 又假必依眞事立者. 亦不應理. 眞謂自

相. 假智及詮俱非境故. 謂假智詮不得自

相. 唯於諸法共相而轉. 亦非離此有別方

便施設自相爲假所依. 然假智詮必依聲

起. 聲不及處此便不轉. 能詮所詮俱非自

相. 故知假說不依眞事. 由此但依似事而

轉. 似謂增益非實有相. 聲依增益似相而

轉. 故不可說假必依眞. 是故彼難不應正

理. 然依識變對遣妄執眞實我法說假似

言. 由此契經伽他中說

爲對遣愚夫   所執實我法

故於識所變   假說我法名

識所變相雖無量種. 而能變識類2別唯三.

一謂異熟. 卽第八識多異熟性故. 二謂思量.

卽第七識□審思量故. 三謂了境. 卽前六識

了境相[&FFFF]#故. 及言顯六合爲一種. 此三皆

下        欄

名能變識者. 能變有二種. 一因能變. 謂第

八識中等流異熟. 二因習氣. 等流習氣由七

識中善惡無記熏令生長. 異熟習氣由六識

中有漏善惡熏令生長. 二果能變. 謂前二種

習氣力故. 有八識生現種種相. 等流習氣

爲因緣故. 八識體相差別而生. 名等流果

果似因故. 異熟習氣爲增上緣感第八識.

酬引業力□相續故立異熟名. 感前六識

酬滿業者從異熟起名異熟生. 不名界

熟有間斷故. 卽前異熟及異熟生名異熟

果果異因故. 此中且說我愛執藏持雜染

種能變果識名爲異熟. 非謂一切. 雖已略

說能變三名. 而未廣3辯能變三相. 且初能

變其相云何. 頌曰

初阿賴4耶識   異熟一切種

3不可知執受    處了常與觸

作意受想思    相應唯捨受

4是無覆無記    觸等亦如是

□轉如5瀑流   阿羅漢位捨

論曰. 初能變識大小乘敎名阿賴*耶. 此識

具有能藏所藏執藏義故. 謂與雜染互爲

緣故. 有情執爲自內我故. 此卽顯示初能

變識所有自相. 攝持因果爲自相故. 此識

自相分位雖多. 藏6識過重是故偏說. 此是

能引諸界趣生善不善業. 異熟7果故說名

異熟. 離此命根衆同分等□時相續勝異熟

果不可得故. 此卽顯示初能變識所有果

相. 此識果相雖多位多種. 異熟8寬不共故

偏說此. 此能執持諸法種子令不失故名

經數:一五八五

經名:成唯識論卷第二

頁數:八

上         欄

一切種. 離此餘法能遍執持諸法種子不

可得故. 此卽顯示初能變識所有因相. 此

識因相雖有多種持種不共是故偏說. 初

能變識體相雖多略說雖有如是三相

一切種相應更分別. 此中何法名爲種子. 謂

本識中親生自果功能差別. 此與本識及所

生果不一不異. 體用因果理應爾故. 雖非

一異而是實有. 假法如無非因緣故. 此與

諸法旣非一異. 應如甁等是假非實. 若爾

眞如應是假有. 許則便無眞勝義諦. 然諸

種子唯依世俗說爲實有不同眞如. 種子

雖依第八識體. 而是此識相分非餘. 見分

□取此爲境故. 諸有漏種與異熟識. 體無

別故無記性攝. 因果俱有善等性故亦名

善等. 諸無漏種非異熟識性所攝故. 因果俱

是善性攝故. 唯名爲善. 若爾何故決擇分說

二十二根. 一切皆有異熟種子. 皆異熟生. 雖

名異熟而非無記. 依異熟故名異熟種.

異性相依如眼等識. 或無漏種由熏習力轉

變成熟立異熟名. 非無記性所攝異熟. 此

中有義一切種子皆本性有不從熏生. 由

熏習力但可增長. 如契經說一切有情無始

時來有種種界. 如惡叉聚法爾而有. 界卽

種子差別名故. 又契經說無始時來果. 一切

法等依. 界是因義. 瑜伽亦說諸種子體無始

時來性雖本有. 而由染淨新所熏發. 諸

有情類無始時來若般涅槃法者一切種子皆

悉具足. 不般涅槃法者便*闕三種菩提種

子. 如是等文誠證非一. 又諸有情旣說本

中      欄

有五種1性別故. 應定有法2爾種子不由

熏生. 又瑜伽說地獄成就三無漏根是種

非現. 又從無始展轉傳來法爾所得本性

住*性. 由此等證無漏種子法爾本有不從

熏生. 有漏亦應法爾有種. 由熏增長不別

熏生. 如是建立因果不亂. 有義種子皆熏故

生. 所熏能熏俱無始有. 故諸種子無始成就.

種子旣是習氣異名. 習氣必由熏習而有.

如麻香氣花熏故生. 如契經說諸有情心染

淨諸法所熏習故. 無量種子之所積集. 論說

內種定有熏習. 外種熏習或有或無. 又名言

等三種熏習總攝一切有漏法種. 彼三旣由

熏習而有. 故有漏種必[&FFFF]#熏生. 無漏種生亦

由熏習. 說聞熏習聞淨法界等流正法而熏

起故. 是出世心種子3性故. 有情本來4種姓

差別. 不由無漏種子有無. 但依有障無障

建立. 如瑜伽說於眞如境若有畢竟二障

種者立爲不般涅槃法5性. 若有畢竟所知

障種非煩惱者一分立爲聲聞種*性一分

立爲獨覺種*性. 若無畢竟二障種者卽立

彼爲如來種*性. 故知本來種6性差別依障

建立非無漏種. 所說成就無漏種言. 依當

可生非已有體. 有義種子各有二類. 一者

本有. 謂無始來異熟識中法爾而有生蘊處

界功能差別

世尊依此說諸有情無始時來有種種界

如惡叉聚法爾而有. 餘所引證廣說如初.

此卽名爲本性住種. 二者始起. 謂無始來

數數現行熏習而有. 世尊依此說有情心染

下        欄

淨諸法所熏習故無量種子之所積集. 諸

論亦說染淨種子由染淨法熏習故生. 此卽

名爲習所成種. 若唯本有轉識不應與阿

賴*耶爲因緣性. 如契經說

諸法於識藏    識於法亦爾

更互爲果性    亦常爲因性

此頌意言. 阿賴*耶識與諸轉識. 於一切時

展轉相生互爲因果. 攝大乘說. 阿賴*耶識

與雜染法互爲因緣. 如炷與焰展轉生燒

又如7束蘆互相依住. 唯依此二建立因緣.

所餘因緣不可得故. 若諸種子不由熏生.

如何轉識與阿賴*耶有因緣義非熏令長

可名因緣. 勿善惡業與異熟果爲因緣故.

又諸聖敎說有種子由熏習生. 皆違彼義.

故唯本有理敎相違. 若唯始起有爲無漏無

因緣故應不得生. 有漏不應爲無漏種. 勿

無漏種生有漏故. 許應諸佛有漏復生. 善

等應爲不善等種. 分別論者雖作是說心

性本淨客塵煩惱所染汚故名爲雜染離

煩惱時轉成無漏故無漏法非無因生. 而

心性言彼說何義. 若說空理空非心因常

法定非諸法種子. 以體前後無轉變故. 若

卽說心應同數論相雖轉變而體常一. 惡

無記心又應是善. 許則應與信等相應. 不

許便應非善心體. 尙不名善肉是無漏. 有

漏善心旣稱雜染如惡心等性非無漏. 故

不應與無漏爲因. 勿善惡等互爲因故. 若

有漏心性是無漏應無漏心性是有漏. 差別

因緣不可得故. 又異生心若是無漏. 則異生

經數:一五八五

經名:成唯識論卷第二

頁數:九

上       欄

位無漏現行. 應名聖者. 若異生心性雖無

漏而相有染不名無漏. 無斯過者則心種

子亦非無漏. 何故汝論說有異生唯得成

就無漏種子. 種子現行性相同故. 然契經說

心性淨者說心空理所顯眞如. 眞如是心眞

實性故. 或說心體非煩惱故名性本淨. 非

有漏心性是無漏故名本淨. 由此應信. 有

諸有情無始時來有無漏種不由熏習法

爾成就. 後勝進位熏令增長. 無漏法起以此

爲因. 無漏起時復熏成種. 有漏法種類此

應知. 諸聖敎中雖說內種定有熏1習. 而

不定說一切種子皆熏故生. 寧全撥無本

有種子. 然本有種亦由熏習令其增盛方

能得果故說內種定有熏習. 其聞熏習非

唯有漏. 聞正法時亦熏本有無漏種子令

漸增盛展轉乃至生出世心故亦說此名

聞熏習. 聞熏習中有漏性者是修所斷. 感勝

異熟. 爲出世法勝增上緣. 無漏性者非所

斷攝與出世法正爲因緣. 此正因緣微隱

難了. 有寄[&FFFF]#顯勝增上緣方便說爲出世心

種. 依障建立種2姓別者意顯無漏種子有

無. 謂若全無無漏種者彼二障種永不可

害卽立彼爲非涅槃法. 若唯有二乘無漏

種者彼所知障種永不可害. 一分立爲聲

聞種*姓一分立爲獨覺種*姓. 若亦有佛

無漏種者彼二障種俱可永害. 卽立彼爲

如來種*姓. 故由無漏種子有無障有可

斷不可斷義. 然無漏種微隱難知故約彼

障顯3性差別. 不爾彼障有何別因而有

中        欄

可害不可害者. 若謂法爾有此障別無漏

法種寧不許然. 若本全無無漏法種則諸

聖道永不得生. 誰當能害二障種子而說

依障立種姓別. 旣彼聖道必無生義說當

可生亦定非理. 然諸聖敎處處說有本有

種子皆違彼義. 故唯始起理敎相違. 由此

應知. 諸法種子各有本有始起二類. 然種子

義略有六種. 一刹那滅. 謂體□生無間必滅

有勝功力方成種子. 此遮常法常無轉變

不可說有能生用故. 二果俱有. 謂與所生

現行果法俱現和合方成種子. 此遮前後及

定相離現種異類互不相違. 一身俱時有能

生用. 非如種子自類相生前後相違必不俱

有. 雖因與果有俱不俱. 而現在時可有因

用. 未生已滅無自體故. 依生現果立種子

名不依引生自類名種. 故但應說與果

俱有. 三□隨轉. 謂要長時一類相續至究竟

位方成種子. 此遮轉識. 轉易間斷與種子

法不相應故. 此顯種子自類相生. 四性決

定. 謂隨因力生善惡等功能決定方成種

子. 此遮餘部執異性因生異性果有因緣

義. 五待衆緣. 謂此要待自衆緣合功能殊勝

方成種子. 此遮外道執自然因不待衆緣

□頓生果. 或遮餘部緣□非無. 顯所待緣

非□有性. 故種於果非□頓生. 六引自果.

謂於別別色心等果各各引生方成種子. 此

遮外道執唯一因生一切果. 或遮餘部執

色心等互爲因緣. 唯本識中功能差別具斯

六義成種非餘. 外穀麥等識所變故. 假立

下      欄

種名非實種子. 此種勢力生近正果名曰

生因引遠殘果令不頓絶卽名引因內種

必由熏習生長親能生果是因緣性. 外種

熏習或有或無. 爲增上緣辦所生果. 必以

內種爲彼因緣. 是共相種所生果故. 依何

等義立熏習名. 所熏能熏各具四義令種

生長. 故名熏習. 何等名爲所熏四義. 一堅

住性. 若法始終一類相續能持習氣. 乃是所

熏. 此遮轉識及聲風等性不堅住故非所

熏. 二無記性. 若法平等無所違逆. 能容習

氣乃是所熏. 此遮善染勢力强盛無所容

納故非所熏. 由此如來第八淨識. 唯帶

舊種非新受熏. 三可熏性. 若法自在性

非堅密能受習氣乃是所熏. 此遮心所及

無爲法依他堅密故非所熏. 四與能熏共

和合性. 若與能熏同時同處不卽不離. 乃

是所熏. 此遮他身刹那前後無和合義故非

所熏. 雖異熟識具此四義可是所熏. 非心

所等. 何等名爲能熏四義. 一有生滅. 若

常能有作用生長習氣. 乃是能熏. 此遮無

爲前後不變無生長用故非能熏. 二有勝

用. 若有生滅勢力增盛能引習氣. 乃是能

熏. 此遮異熟心心所等勢力羸劣故非能熏

三有增滅. 若有勝用可增可減攝4植習

氣. 乃是能熏. 此遮佛果圓滿善法無增無

滅故非能熏. 彼若能熏便非圓滿. 前後佛

果應有勝劣. 四與所熏和合而轉. 若與所

熏同時同處不卽不離. 乃是能熏. 此遮他

身刹那前後無和合義故非能熏. 唯七轉識

經數:一五八五

經數:成唯議論卷第二

頁數:一○

上         欄

及彼心所有勝勢用. 而增減者俱此四義

可是能熏. 如是能熏與所熏識具生俱滅

熏習義成. 令所熏中種子生長如熏[&FFFF]#1Ｃ

故名熏習. 能熏識等從種生時. 卽能爲因

復熏成種. 三法展轉因果同時. 如炷生焰

焰生焦炷. 亦如蘆2束更互相依. 因果俱時

理不傾動. 能熏生種種起現行如俱有因

得士用果. 種子前後自類相生如同類因

引等流果. 此二於果是因緣性. 除此餘法

皆非因緣. 設名因緣應知假說是謂略說

一切種相. 此識行相所緣云何. 謂不可知執

受處了. 了謂了別. 卽是行相. 識以了別爲

行相故處謂處所. 卽器世間. 是諸有情所依

處故. 執受有二. 謂諸種子及有根身. 諸種子

者謂諸相名分別習氣. 有根身者謂諸色根

及根依處. 此二皆是識所執受. 攝爲自體

同安危故. 執受及處俱是所緣. 阿賴*耶識

因緣力故自體生時. 內變爲種及有根身. 外

變爲器. 卽以所變爲自所緣. 行相3仗之

而得起故. 此中了者謂異熟識於自所緣

有了別用. 此了別用見分所攝. 然有漏識自

體生時. 皆似所緣能緣相現. 彼相應法應

知亦爾. 似所緣相說名相分. 似能緣相說

名見分. 若心心所無所緣相. 應不能緣自

所緣境. 或應一一能緣一切. 自境如餘餘

如自故. 若心心所無能緣相應不能緣. 如

虛空等. 或虛空等亦是能緣. 故心心所必有

二相. 如契經說

一切唯有覺    所覺義皆無

中       欄

能覺所覺分    各自然而轉

執有離識所緣境者. 彼說外境是所緣. 相

分名行相. 見分名事. 是心心所自體相故.

心與心所同所依緣行相相似. 事雖數等

而相各異. 識受想等相各別故. 達無離識

所緣境者. 則說相分是所緣. 見分名行相.

相見所依自體名事. 卽自證分. 此若無者應

不自憶心心所法. 如不曾更境必不能

憶故. 心與心所同所依根. 所緣相似. 行相

各別. 了別領納等作用各異故. 事雖數等而

相各異. 識受等體有差別故. 然心心所一一

生時. 以理推徵各有三分. 所量能量量果別

故. 相見必有所依體故. 如集量論伽他中

說

似境相所量    能取相自證

卽能量及果   4此三體無別

又心心所若細分別應有四分. 三分如前.

復有第四證自證分. 此若無者誰證第三. 心

分旣同應皆證故. 又自證分應無有果. 諸

能量者必有果故. 不應見分是第三果. 見

分或時非量攝故. 由此見分不證第三. 證

自體者必現量故. 此四分中前二是外後二

是內. 初唯所緣後三通5二. 謂第二分但緣

第一. 或量非量或現或比. 第三能緣第6二

第四. 證自證分唯緣第三. 非第二者以無

用故第三第四皆現量攝. 故心心所四分合

成. 具所能緣無無窮過. 非卽非離唯識理

成. 是故契經伽他中說

衆生心二性    內外一切分

下       欄

所取能取纏   見種種差別

此頌意說. 衆生心性二分合成. 若內若外皆

有所取能取纏縛. 見有種種或量非量或現

或比多分差別. 此中見者是見分故. 如是

四分或攝爲三. 第四攝入自證分故. 或攝

爲二. 後三俱是能緣性故皆見分攝. 此言

見者是能緣義. 或攝爲一體無別故如入

楞7伽伽他中說

由自心執著    心似外境轉

彼所見非有    是故說唯心

如是處處說唯一心. 此一心言亦攝心所.

隨識行相卽是了別. 了別卽是識之見分. 所

言處者. 謂異熟識由共相種成熟力故變

似色等器世間相. 卽外大種及所造色. 雖諸

有情所變各別. 而相相似處所無異. 如衆燈

明各遍似一. 誰異熟識變爲此相. 有義一

切. 所以者何. 如契經說. 一切有情業增上力

共所起故. 有義若爾諸佛菩薩應實變爲此

雜穢土. 諸異生等應實變爲他方此界諸淨

妙土. 又諸聖者厭離有色生無色界必不

下生變爲此土復何所用. 是故現居及當生

者. 彼異熟識變爲此界. 經依少分說一切

言. 諸業同者皆共變故. 有義若爾器將壞時

旣無現居及當生者. 誰異熟識變爲此界

又諸異生厭離有色生無色界現無色身.

預變爲土. 此復何用. 設有色身與異地器

[&FFFF]#細懸隔不相依持. 此變爲彼亦何所益.

然所變土本爲色身依持受用故若於身可

有持用便變爲彼. 由是設生他方自地. 彼